39. schôdza NR SR - 9.deň - B. popoludní
Dátum: 2025-09-23
Poslanec: Jakab, Július (SLOVENSKO)
Druh vystúpenia: Vystúpenie v rozprave

.. sekli transakčnú daň a ničíte ich, takže nikto na Slovensku podnikať nechce. To sú všetko opatrenia a mohol by som ich menovať zo zdražením diaľničných známok, z dane z primárnych materiálov, opatrenie za opatrením, desiatky opatrení, ktoré ste priviedli na ľudí, aby ste ich ošklbali. Ale ja vám chcem povedať jednu vec pán minister. Že vy ste sa nepozreli na svojich kamošov. Vy ste sa tu darmo rozprávali týždne o tom ako zdaníte hazard a že koľko budú teda tie jednotlivé firmy, ktoré prevádzkujú kasína platiť. A koľko budú platiť dane tí, ktorí prevádzkujú online hazard. Absolútne ste sa na nich vykašlali a teraz vám to poviem do pomeru ako ste sa na nich vykašlali. Vy ste ľuďom hovorili, že si majú variť džemy a piecť keksy a zo zvýšenej dane na potravinách idete takto od ľudí vytiahnuť takmer 100 miliónov eur, ale od tých kasín, od tých kasín, od toho hazardu, ktorý má rekordné zisky tak od nich idete vytiahnuť len 50 miliónov eur. Inými slovami, brutálni oligarchovia, bohatí ľudia, ktorí zarábajú na ľudskom nešťastí, tak idú prispieť do konsolidácie 50 miliónmi zatiaľ čo chudáci, ktorí si majú doma variť džemy a piecť keksy idú dať 100 miliónov eur. Toto je sociálna politika SMER-u Slovenskej sociálnej demokracie. Takto vyzerá Slovenská sociálna džemokracia z dielne SMER-u, HLAS-u a všetkých týchto, ktorí si myslia, že ožobračia celý národ a ten im to nespočíta. Ja vám hovorím, že vám to spočíta. A keď sa pozriem na to ako sa darí, ako sa darí tomu hazardu. 1,45 miliardy eur ľudia prehrali. Ľudia prehrali v minulom roku. Z čoho sa tvorí zisk. 350 miliónov išlo do štátnej kasy a preto my hovoríme, že sú tam ďalšie stovky miliónov, ktoré sa dajú zobrať z hazardu, z toho ľudského nešťastia, na ktorom ony ryžujú a vy im to stále dovoľujete. Dajú sa stovky miliónov nájsť nie u ľudí, aby ste ich ožobračili a zvyšovali im dane. Nie, aby ste ich ožobračili a stále im len brali z ich výplat, ale aby ste zobrali od tých, ktorí prevádzkujú hazard na Slovensku a ktorí majú 1 a pol miliardy z ľudských peňaženiek a z ľudských nešťastí. A že ten hazard stúpa hovorí váš úrad na reguláciu hazardných hier. Že stúpa o desiatky percent každý jeden rok ich zisky. Alebo napríklad si povedzme také zbrojárske spoločnosti a ja vám o niečo odcitujem. Rast je veľmi dynamický. Export zbraní za prvý polrok 2025 je 2 a pol krát vyšší ako v prvom polroku 2024. Ak by to takto bolo za celý rok, tak smerujeme k rekordnému exportu v objeme 3 miliardy eur a vy ich nezdaníte. Hovorilo sa tu o dani z vojny. Ale to sú predsa kamaráti ministra obrany Kaliňáka, ktorý sám je zbrojár. Takže predsa im nebudú sekať po prstoch. Od nich nebudú brať peniaze. Vyberú ich od ľudí, ktorí si majú variť džemy a piecť keksy. Tam sú stovky miliónov eur schované. Keď 3 miliardy odchádza v munícii na Ukrajinu, o ktorej ste hovorili, že ani náboj. Ale, keď to vyhovuje tým, ktorí na tom zarábajú tak zavierate oči. A máte ich zdaniť. A preto my prinášame tieto návrhy, aby bol zdanený poriadne hazard. Aby boli poriadne zdanení tí, ktorí majú brutálne zisky na exporte zbraní do zahraničia, na Ukrajinu a z ktorých sa stávajú najbohatší ľudia napr. na Slovensku aj v Českej republike. A toto sú naše riešenia. Darmo sa vy vyhovárate na Ódorove lego kocky, pretože vy ste z tých kociek sa inšpirovali a ste to priviedli na ľudí. Takže ak vyčítate Ódora ste rovnakí ako on. Jediný kto ľuďom niečo dal bol Matovič, ktorý mal najlepšie hospodárenie v rokoch 2000-2022 a viac, lepšie ako priemer krajín Európskej únie, lepšie ako priemer krajín Eurozóny a tie peniaze, ktoré mal rozdelil medzi ľudí. A dobre to viete. A preto my prinášame niekoľko pozmeňujúcich návrhov k tejto konsolidácii. A jedným z nich je, že žiadne sviatky nebudete rušiť. Nebudete ošklbávať živnostníkov, nebudete ošklbávať zamestnancov, nebudete ošklbávať dôchodcov, nebudete zvyšovať daňové licencie ani obdobné hlúposti nebudete robiť. Taktiež zavedieme daň z vojny z tých brutálnych ziskov, ktoré majú na zbrojení a aj daň z hazardu podľa vzoru Poľska a podľa vzoru Maďarska, aby z toho hazardu pritekali do štátneho rozpočtu poriadne peniaze a nie, aby ste tam chránili svojich sponzorov a svojich kamarátov. A teraz pristúpim k čítaniu pozmeňujúcich a doplňujúcich návrhov. Sú tri. Každý ku všetkým týmto veciam, ktoré som zdôvodnil v predchádzajúcej rozprave a preto žiadam predsedajúceho, aby mi zastavil čas a aby som mohol čítať všetky tieto pozmeňujúce návrhy. Ďakujem pekne.